
METU KONKURSA



“Interaktīva vides objekta “Pavējā pretvējā” izveide Liepājā”


identifikācijas numurs Liepaja2027/2024/3


NOLIKUMS










Liepāja, 2024

I VISPĀRĪGĀ INFORMĀCIJA
1. Konkurss: atklāts metu konkurss „Interaktīva vides objekta “Pavējā pretvējā” izveide Liepājā” notiek vienā kārtā no 2024. gada 10.oktobra līdz 25.novembrim.
2. Metu konkurss: procedūra, kas pasūtītājam dod iespēju iegūt Interaktīva vides objekta “Pavējā pretvējā” metu, kuru žūrijas komisija atzinusi par labāko.
3. Mets vai Meta piedāvājums: Konkursa dalībnieku sagatavotie un Konkursa ietvaros iesniegtie Interaktīva vides objekta “Pavējā pretvējā” publiskajā ārtelpā izveides priekšlikumi Konkursa objektam atbilstoši Nolikumā un Tehniskajā specifikācijā noteiktajam.
4. Metu konkurss tiek īstenots saskaņā ar Publisko iepirkuma likuma (turpmāk – PIL) 8.panta otrās un trešās daļas nosacījumiem un Ministru kabineta 2017. gada 28. februāra noteikumos Nr. 107 „Iepirkumu procedūru un metu konkursa norises kārtība” (turpmāk – MK noteikumi Nr.107) noteikto kārtību.
5. Sarunu procedūra tiks rīkota atbilstoši PIL 8. panta septītās daļas 8.punktam un MK noteikumos Nr.107 noteiktajai kārtībai. Atbilstoši PIL 8. panta septītās daļas 8. punktam, uz sarunu procedūru publiska pakalpojuma līguma slēgšanai par interaktīva vides objekta “Pavējā pretvējā” izveidi var tikt uzaicināti konkursa pirmo trīs godalgoto vietu ieguvēji.
6. Pasūtītāja nosaukums un juridiskā adrese: “Nodibinājums Liepāja 2027”, Rožu iela 6, Liepāja, LV-3401
7. Kontaktpunkts: 
	Kontaktpunkts:
	Nodibinājums Liepāja 2027

	Kontaktpunkta adrese:
	Dārza iela 4/8, Liepāja

	Kontaktpersona 
(atbildīgais sekretārs):
	Eva Ciekurze

	Tālrunis, fakss:
	+371 26178724

	E-pasta adrese:
	eva.ciekurze@liepaja2027.lv 


1. Žūrijas komisija: komisija, kas profesionāli novērtēs iesniegtos Metus. Tā  izveidota ar 2024.gada 1.oktobra Rīkojumu Nr. 1.4/36. Gadījumos, ja kāds Žūrijas loceklis nevar piedalīties Žūrijas darbā objektīvu iemeslu dēļ, viņa pienākumus var veikt aizvietotāji. Konkursa Žūrijas locekļu aizvietotājus publiski paziņo vismaz nedēļu pirms konkursa projektu iesniegšanas termiņa beigām.
2. Žūrijas komisijas atbildīgais sekretārs – Pasūtītāja iecelta persona, kura nodrošina Konkursa norisi un atbild par iesniegto priekšlikumu un dalībnieku devīžu anonimitāti līdz priekšlikumu vērtēšanas beigām. Atbildīgais sekretārs nav Žūrijas komisijas loceklis.
3. CPV nomenklatūras kods: 92312000-1 (Mākslinieciskie pakalpojumi), 71400000-2 (Pilsētplānošanas un ainavu arhitektūras pakalpojumi).
4. Iepirkuma identifikācijas numurs: Liepaja2027/2024/3.
5. Ieinteresētais konkursa dalībnieks: jebkura juridiska vai fiziska persona, vai šādu personu apvienība jebkurā to kombinācijā, kura ir ieinteresēta piedalīties metu konkursā.
6. Konkursa dalībnieks: jebkura juridiska vai fiziska persona, vai šādu personu apvienība jebkurā to kombinācijā, kas metu konkursā iesniegusi meta piedāvājumu. Katrs ieinteresētais Konkursa dalībnieks var iesniegt vienu meta piedāvājumu.
7. Konkursa uzvarētājs: Konkursa dalībnieks, kuru žūrijas komisija noteikusi par konkursa pirmās godalgotās vietas ieguvēju.
8. Iepirkuma komisija – komisija, kas izveidota ar Pasūtītāja rīkojumu un ir pilnvarota organizēt Sarunu procedūru.

II PROJEKTA APRAKSTS UN MĒRĶIS 

9. Metu konkursa objekts ir Interaktīva vides objekta “Pavējā pretvējā” iecere, kas piedāvā labāko māksliniecisko, ainavisko un funkcionālo risinājumu. Priekšlikumā ir jāietver vides objekta idejas realizācijai nepieciešamās teritorijas publiskās ārtelpas konceptuālais risinājums, saskaņā ar Tehniskajā specifikācijā noteiktajām prasībām (1.pielikums).
10. Konkursa dalībnieki ir atbildīgi par to, lai Metā piedāvātie risinājumi nebūtu pretrunā ar Liepājas pašvaldības saistošajiem noteikumiem un Latvijas Republikas normatīvajiem aktiem.
11. Konkursa organizācijas, balvu fonda un plānotās vides objekta izveides finansējuma avots – Pasūtītāja līdzekļi, tajā skaitā, Kultūras ministrijas administrētais valsts finansējums projekta “Liepāja - Eiropas kultūras galvaspilsēta 2027” īstenošanai.
12. Metu konkursa mērķis ir iegūt mākslinieciski augstvērtīgu un funkcionāli pārdomātu internatīva vides objekta “Pavējā pretvējā” ieceri. 
13. Pēc Konkursa rezultātu paziņošanas, Pasūtītājs plāno rīkot sarunu procedūru par līguma slēgšanas tiesību piešķiršanu turpmākai vides objekta izveidei un uzstādīšanai, uzaicinot Konkursa pirmās, otrās un trešās vietas ieguvējus ar nosacījumu, ja par otrās un trešās vietas ieguvēju aicināšanu uz sarunu procedūru ir lēmusi Žūrija.
14. Sarunu procedūrai atbilstoši spēkā esošajiem normatīvajiem aktiem, izstrādājams sarunu procedūras uzaicinājums, konkretizējot prasības dalībniekiem.
15. Teritorijas dati meta izstrādei: Graudu iela 30, Liepāja, kadastra Nr.17000320264, Liepājas pilsētas vēsturiskā centra (valsts aizsardzības Nr.7436) aizsardzības zonā.
16. Provizoriski budžetā plānotie finanšu līdzekļi vides objekta izveidei ir 60 000,00 EUR (sešdesmit tūkstoši euro, 00 centi), ieskaitot visus uz darījumu attiecināmos nodokļus.
III METU KONKURSA VISPĀRĒJIE NOTEIKUMI 
17. Pasūtītājs nodrošina brīvu un tiešu elektronisku pieeju Konkursa dokumentiem savā pircēja profilā Elektronisko iepirkumu sistēmā (www.eis.gov.lv) e-konkursu apakšsistēmā, tīmekļvietnē: 
https://www.eis.gov.lv/EKEIS/Supplier/Procurement/133217.
18. Ieinteresētais Konkursa dalībnieks ir tiesīgs uzdot jautājumus par Konkursa nolikumu līdz 2024. gada 10.novembrim, nosūtot tos uz e-pasta adresi eva.ciekurze@liepaja2027.lv vai birojs@liepaja2027.lv, norādot identifikācijas numuru Liepaja2027/2024/3.
19. Pasūtītājs sagatavo rakstisku atbildi uz visiem jautājumiem un nodot to komisijas atbildīgajam sekretāram. Atbildīgais sekretārs nosūta atbildi personām, kas uzdevušas jautājumus, un visus jautājumus un sagatavotās atbildes ievieto pasūtītāja pircēja profilā Elektronisko iepirkumu sistēmā (www.eis.gov.lv) e-konkursu apakšsistēmā, kur ir pieejams Konkursa nolikums. Atbildes uz laikus iesniegtiem jautājumiem tiks sniegtas piecu darbdienu laikā, bet ne vēlāk kā sešas dienas pirms meta iesniegšanas termiņa beigām. Pasūtītājs neuzņemas nekādu atbildību par sekām, kas radīsies, ja Ieinteresētais Konkursa dalībnieks nebūs iepazinies un ņēmis vērā informāciju, kas publicēta saskaņā ar šo Nolikuma punktu.
20. Konkursā iesniegtie meti tiek nodoti Žūrijas komisijai, lai nodrošinātu iesniegto Metu izvērtēšanu atbilstoši Konkursa Nolikumam un Tehniskajai specifikācijai.
21. Pasūtītājs sedz izdevumus, kas saistīti ar Konkursa organizāciju, norises nodrošinājumu un godalgu izmaksu.
22. Konkursa dalībnieks sedz izdevumus, kas saistīti ar Meta piedāvājuma sagatavošanu un iesniegšanu. Neatkarīgi no Konkursa norises un rezultāta Pasūtītājs nav atbildīgs par šiem izdevumiem, nesedz un nekompensē tos.
23. Konkursa priekšlikumam ir jāatbilst Nolikuma prasībām un Tehniskajai specifikācijai ar pielikumiem.

IV METU PIEDĀVĀJUMU IESNIEGŠANA

24. Meta piedāvājumu, kas noformēts atbilstoši Nolikuma VI nodaļā noteiktajām prasībām, iesniedz vienā eksemplārā Konkursa atbildīgajam sekretāram līdz 2024. gada 25.novembrim plkst.15:00. Pēc norādītā termiņa iesniegtie Meta piedāvājumi izskatīšanai netiek pieņemti.
25. Metu konkursa nolikumā norādītajā vietā un laikā ieinteresētais konkursa dalībnieks atbildīgajam sekretāram var iesniegt personīgi Metu un devīzes atšifrējumu, kas sagatavots un noformēts atbilstoši noteiktajām prasībām. Ja Metu piedāvājums un devīzes atšifrējums tiek sūtīts pa pastu vai ar kurjeru, ieinteresētais konkursa dalībnieks ir atbildīgs un uzņemas risku par to, lai pasūtītājs saņemtu metu un devīzes atšifrējumu metu konkursa nolikumā norādītajā vietā un termiņā.
26. Saņemot piedāvājumus, atbildīgais sekretārs reģistrē Metu piedāvājuma iesniedzēja kontaktpersonu un reģistrē saņemtos Metu piedāvājumus to iesniegšanas secībā, kā arī izsniedz kontaktpersonām apliecinājumu par Meta piedāvājuma saņemšanu. Atbildīgais sekretārs nodrošina saņemto piedāvājumu, devīzes atšifrējumu, kontaktpersonas datu glabāšanu un konfidencialitāti.
27. Uz Meta piedāvājuma iesaiņojuma, to neatverot, tiek izdarīta atzīme, kurā norādīts saņemšanas datums un laiks, reģistrācijas kārtas numurs un veikta atzīme, ja Meta piedāvājums pirmsšķietami neatbilst Nolikuma 45.punkta prasībām. 
28. Konkursa dalībnieks līdz Meta piedāvājumu iesniegšanas termiņa beigām var veikt izmaiņas iesniegtajā Meta piedāvājumā, papildināt iesniegto Meta piedāvājumu vai atsaukt to. Ja ieinteresētais konkursa dalībnieks groza metu, tas iesniedz jaunu metu un devīzes atšifrējumu ar atzīmi “GROZĪTS”. Tādā gadījumā žūrijas komisija vērtē grozīto metu. 
29. Jebkurš Meta piedāvājums, kuru Konkursa dalībnieks atsauc līdz Meta piedāvājumu iesniegšanas termiņam, vai kuru Pasūtītājs saņems pēc Meta piedāvājumu iesniegšanas termiņa beigām, netiks izskatīts un tiks neatvērts atdots vai nosūtīts atpakaļ Ieinteresētajam Konkursa dalībniekam. 

V  KONKURSA DALĪBNIEKAM IZVIRZĀMĀS KVALIFIKĀCIJAS PRASĪBAS
 
30. Konkursa dalībnieks, iesniedzot metu piedāvājumu šajā Nolikumā noteiktajā apjomā un kārtībā, apliecina, ka ir iepazinies ar Metu konkursa Nolikumu un izteicis vēlēšanos piedalīties metu konkursā.
31. Prasības Konkursa dalībniekam un Meta piedāvājuma ietvaros iesniedzamie kvalifikācijas dokumenti:
	
	Prasības
	
	Iesniedzamie dokumenti

	31.1.
	Dalībnieks var būt jebkura fiziska vai juridiska persona, vai arī šādu personu apvienība jebkurā to kombinācijā, kas iesniegusi pieteikumu dalībai Konkursā atbilstoši Nolikuma prasībām
	a)
	Dalībnieka parakstīts apliecinājums par dalību Konkursā (3. pielikums), kuru paraksta Konkursa dalībnieka pārstāvis ar pārstāvības tiesībām vai tā pilnvarota persona.

	
	
	b)
	Ja piedāvājumu iesniedz fizisko vai juridisko personu apvienība jebkurā to kombinācijā, piedāvājumā norāda personu, kura pārstāv piegādātāju apvienību Konkursā, kā arī katras personas atbildības apjoms, aizpildot Nolikuma 3. pielikumā pievienoto pieteikuma veidlapu.


	31.2.
	Ja Konkursa dalībnieks ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	a)
	Ja Konkursa dalībnieks ir piegādātāju apvienība – papildus iesniedz piegādātāju apvienības dalībnieku vienošanos vai nodomu protokolu, kas apliecina gatavību sadarboties līguma izpildē, ja piegādātāju apvienībai tiks piešķirtas Līguma slēgšanas tiesības;

	
	
	b)
	Ja pieteikumu parakstījusi dalībnieka pārstāvja ar pārstāvības tiesībām pilnvarota persona, tad pieteikumam jāpievieno arī atbilstoša pilnvara (oriģināls vai dalībnieka apliecināta kopija).

	31.3.
	Konkursa dalībniekam ir jābūt reģistrētam Komercreģistrā Latvijā vai līdzvērtīgā reģistrā ārvalstīs, ja attiecīgās valsts normatīvie akti to paredz. 
Prasība attiecas uz visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība), kā arī apakšuzņēmējiem (ja Konkursa dalībnieks plāno piesaistīt apakšuzņēmējus).
	a)
	Konkursa dalībnieku, kas reģistrēti Latvijas Republikas Uzņēmumu reģistra Komercreģistrā, reģistrācijas faktu Pasūtītājs pārbauda Uzņēmumu reģistra mājaslapā.


	
	
	b)
	Konkursa dalībnieki, kas reģistrēti ārvalstīs – iesniedz komersanta reģistrācijas apliecības kopiju vai līdzvērtīgas iestādes izdotu dokumentu, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Konkursa dalībnieka reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	Prasības attiecībā uz Konkursa dalībnieka profesionālajām spējām un Meta piedāvājuma ietvaros iesniedzamie kvalifikācijas dokumenti

	31.4.
	Konkursa dalībniekam ir pieredze vides objektu izveidē pilsētvidē.
	a)
	Konkursa dalībnieks pieredzes apliecinājumam iesniedz pieredzes aprakstu par svarīgāko darbu izpildi (saskaņā ar metu konkursa nolikuma 6. pielikumu).



VI META PIEDĀVĀJUMA SATURS UN NOFORMĒJUMS

32. Lai nodrošinātu Konkursa dalībnieka anonimitāti, Meta piedāvājuma materiālus iesniedz slēgtā veidā, apzīmētus ar devīzi, kas sastāv no trīs jebkuriem latīņu lielajiem burtiem un diviem jebkuriem arābu cipariem. (Piemēram: „ABC12”), kas nesniedz nekādas norādes par Meta autoru. Devīzes atšifrējumu kopā ar Konkursa dalībnieka pieteikumu dalībai Konkursā, kvalifikācijas dokumentiem un Prognozēto būvprojekta izstrādes, autoruzraudzības un provizorisko būvdarbu izmaksu formu (finanšu piedāvājumu) iesniedz atsevišķā slēgtā iepakojumā. Konkursa dalībnieks visu Meta piedāvājuma materiālu marķēšanā izmanto vienotu devīzi.
33. Meta piedāvājumu iesniedz vienā iepakojumā, uz iepakojuma izvietojot norādi:
PARAUGS
	Nodibinājumam “Nodibinājums Liepāja 2027”

METU KONKURSS
„Interaktīva vides objekta “Pavējā pretvējā” izveide Liepājā”
identifikācijas numurs Liepaja2027/2024/3
METS
Devīze – “………………….”

Iesniedzams Dārza ielā 4/8, Liepājā


34. Meta piedāvājuma iepakojumā ievieto 2 (divus) atsevišķus slēgtus iepakojumus:

a) Pirmās daļas iepakojumu, kurā ievietots atbilstoši Nolikumā un Tehniskajā specifikācijā noteiktajām prasībām izstrādāts Mets, skaidrojošais apraksts un datu nesējs ar Metu elektroniskā formātā. Uz pirmās daļas iepakojuma izvieto norādi “Mets”, kā arī norādi: “Interaktīva vides objekta “Pavējā pretvējā” izveide Liepājā”, id.Nr. Liepaja/2027/2024/3 un devīzi.

b) Otrās daļas iepakojumu (aploksni), uz iepakojuma izvietojot norādi:
PARAUGS
	Nodibinājumam “Nodibinājums Liepāja 2027”

METU KONKURSS
„Interaktīva vides objekta “Pavējā pretvējā” izveide Liepājā”
identifikācijas numurs Liepaja2027/2024/3
METS
Devīze – “………………….”

Iesniedzams Dārza ielā 4/8, Liepājā


c) Devīzes atšifrējums (Meta apzīmēšanai izmantotā devīze un informācija par Konkursa dalībnieku, kas iesniedzis attiecīgo Metu) (sagatavo atbilstoši Nolikuma 2. pielikumam);
d) Konkursa dalībnieka pieteikums dalībai Konkursā (sagatavo atbilstoši Nolikuma 3. pielikumam); 
e) Vides objekta izgatavošanas, uzstādīšanas un uzturēšanas paredzamās izmaksas (sagatavo atbilstoši metu konkursa nolikuma 4. pielikumam), kas ir dotā meta finanšu piedāvājums;
f) Kvalifikācijas dokumenti (sagatavo atbilstoši metu konkursa nolikuma V nodaļas prasībām).

35. Konkursa valoda – latviešu, līdz ar to visiem iesniegtajiem dokumentiem ir jābūt latviešu valodā. Ja tiek iesniegti dokumenti svešvalodā, tiem jāpievieno tulkojums latviešu valodā.
36. Iesniedzamie dokumenti un to kopijas jānoformē atbilstoši šī Nolikuma un tam pievienoto pielikumu prasībām, skaidri salasāmi, bez iestarpinājumiem un labojumiem, lai izvairītos no jebkādiem pārpratumiem.
37. Metu piedāvājuma iepakojumam jābūt droši slēgtam, uz tā nedrīkst būt nekādi apzīmējumi un logotipi, kas identificē dalībnieku. Visiem uzrakstiem jābūt drukātiem burtiem, neizmantojot kādu īpašu, vienīgi dalībniekam raksturīgu identifikāciju. 
38. Meta piedāvājumiem, kuri tiek iesniegti Konkursam, jāatbilst šādām prasībām:
a) Piedāvātie Meta risinājumi ir izstrādāti, ņemot vērā Pasūtītāja sniegtos datus šī Konkursa ietvaros, tai skaitā Tehnisko specifikāciju un tā pielikumus;
b) Piedāvātie Meta risinājumi ir izstrādāti, ievērojot optimālu un ekonomisku finanšu līdzekļu lietojumu potenciālā projekta realizācijā;
c) Piedāvātie Meta risinājumi ir estētiski un iekļaujas esošajā pilsētvidē;
d) Meta piedāvājums ir izstrādāts atbilstoši piemērojamajiem Latvijas Republikas un Eiropas Savienības tiesību aktiem un normatīviem.
39. Ja Konkursa dalībnieka iesniegtie Meta piedāvājuma risinājumi neatbildīs Nolikuma prasībām, Žūrijas komisija var izslēgt attiecīgo Konkursa dalībnieku no dalības Konkursā.
40. Meta grafiskos materiālus noformē uz A3 (297 mm x 420 mm izmēra) vertikāli orientētām planšetēm uz stingrām un izturīgām pamatnēm, piemērotām ekspozīcijai. Devīzi norāda planšetes augšējā labajā stūrī. Zem devīzes simboliem ieteicams atstāt vietu planšetu izvietojuma shēmai un numerācijai (izmantot planšetes, kas nav biezākas par 5 mm).
41. Piedāvājuma grafiskās daļas vizuālo risinājumu pieļauts risināt jebkādā, dalībniekam pieejamā grafiskā tehnikā, ievērojot noteiktās prasības iesniedzamā materiāla saturam, formātam un minimālajam sastāvam.
42. Meta sastāvā ietilpst:
Grafiskā daļa (A3 formāta planšetes), kurā ietverts:
a) Konkursa objekta vispārīga novietnes shēma ar apkārtējās teritorijas kontekstu mērogā 1: 200,
b) Vizualizācijas vai fotomontāžas no Tehniskajā specifikācijā norādītajiem skatu punktiem - kas uzskatāmi parāda objekta telpisko veidolu no cilvēka acu augstuma.
Skaidrojošais apraksts, kurā ietverts:
a) piedāvātās konceptuālās idejas apraksts, norādot pasūtītāja un pilsētas ieguvumu, ņemot vērā ainavu un vietas identitāti un “Pavējā pretvējā” tematiku;
b) konkursa objekta novietojumu, funkcionalitāti un interaktivitāti;
c) piedāvāto objekta ilgtspējas risinājumu aprakstu;
d) skaidrojošajam aprakstam var tikt pievienota arī cita paskaidrojoša informācija pēc dalībnieka ieskatiem.
Elektroniskais datu nesējs vienā eksemplārā, kurā ietverts:
a) Meta piedāvājuma visu A3 planšetu attēlus  200 dpi izšķirtspējā *.pdf un *.jpg formātos; 
b) Skaidrojošo aprakstus *.pdf un *.jpg failā ar 200 dpi izšķirtspēju. Katram failam jābūt apzīmētam ar atpazīstami aprakstošu nosaukumu.
c) Autora izvēlētajiem attēliem publikācijai.

43. Meta piedāvājumiem jābūt izstrādātiem atbilstoši Tehniskajai specifikācijai, Nolikumam un tā pielikumiem līdz tādai detalizācijas pakāpei, lai Žūrijas komisijai rastos pilnīgs priekšstats par tiem.
44. Meta piedāvājumam jābūt noformētam atbilstoši nolikuma prasībām, skaidri salasāmam, bez iestarpinājumiem un labojumiem, lai izvairītos no jebkādiem pārpratumiem.
45. Meta piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”.
VII  ŽŪRIJAS KOMISIJA UN GODALGAS
46. Konkursam iesniegto Metu vērtēšanu veic Žūrijas komisija šādā sastāvā:
	Žūrijas komisijas priekšsēdētāja
	Baiba BARTKEVIČA
	Nodibinājums Liepāja 2027 valdes locekle

	Žūrijas komisijas priekšsēdētāja vietnieks
	Uģis KAUGURS
	Liepājas valstspilsētas pašvaldības iestādes “Liepājas būvvalde” pilsētas arhitekts

	Žūrijas komisijas locekle
	Inguna ELERE
	Liepāja 2027 vēstnese, dizaina studijas H2E līdzdibinātāja, Latvijas Mākslas akadēmijas profesore

	Žūrijas komisijas locekle
	Ieva RUBEZE
	māksliniece, kuratore

	Žūrijas komisijas locekle
	Kristiāna KĀRKLIŅA
	tēlniecības Kvadriennāle Rīga programmas direktore, kuratore

	Žūrijas komisijas loceklis
	Norberts VĒBERS (Norbert WEBER)
	laikmetīgās mākslas konsultants un kurators

	Žūrijas komisijas locekle
	Anna PRIEDOLA
	RTU Liepājas akadēmijas docente, studiju programmas "JAUNO MEDIJU MĀKSLA UN DIZAINS" direktore


47. Žūrijas komisijas atbildīgā sekretāre bez balsstiesībām – Eva CIEKURZE, “Nodibinājums Liepāja 2027” valdes locekle.
48. Kopējais Konkursa godalgu fonds: 10 000,00 EUR (desmit tūkstoši euro) fonds, nosakot šādas godalgas: 
a) pirmās vietas godalga – 4 000.00 EUR (četri tūkstoši euro);
b) otrās vietas godalga – 3 000,00 EUR (trīs tūkstoši euro);
c) trešās vietas godalga – 2 000,00 EUR (divi tūkstoši euro);
d) žūrijas komisija piešķir divas veicināšanas prēmijas, katru 500,00 EUR (pieci simti euro) apmērā.
49. Žūrijas komisija ir tiesīga mainīt norādīto godalgu sadalījumu un apmēru, saglabājot kopējo balvu fondu, t.sk. piešķirt vairākas otrās vai trešās vietas un nedalīt godalgas minētajā apmērā, ja vietas netiek attiecīgi dalītas, bet labākajiem darbiem (kas šī nolikuma izpratnē arī tiks uzskatīti par godalgotajiem darbiem) sadalīt kopējo godalgu fondu vai citādi pēc žūrijas komisijas ieskatiem. Pirmās vietas ieguvējs var būt tikai viens. Par godalgu fonda sadalījuma izmaiņām Žūrijas komisija sniedz pamatojumu, kas izriet no metu konkursam iesniegto darbu specifikas.
50. Ja žūrijas komisija nevienu Metu neatzīst par īstenojamu, tā pirmo vietu nepiešķir. Žūrijai, nepiešķirot pirmo vietu, ir tiesības lemt par otrās un/vai trešās vietas Meta turpmāko izmantošanu.
51. Žūrijas komisija sniedz pamatojumu, kas izriet no Konkursam iesniegto darbu specifikas. 
52. Žūrijas komisija sniedz ieteikumus Pasūtītājam par godalgoto Metu tālāku izmantošanu.
53. Žūrijas komisijai ir tiesības noraidīt jebkuru vai visus Konkursam iesniegtos Metu piedāvājumus, ja tie neatbilst Nolikumā izvirzītajām prasībām.
54. Godalgas izmaksājamas 30 (trīsdesmit) dienu laikā no dienas, kad metu konkursa rezultāti kļuvuši neapstrīdami PIL noteiktajā kārtībā.
55. Godalgotie meti pāriet pasūtītāja īpašumā. Meta autors saglabā personiskās autortiesības saskaņā ar Autortiesību likumu.

VIII METU PIEDĀVĀJUMU VĒRTĒŠANA

56. Atbildīgais sekretārs un Pasūtītāja pārstāvji slēgtā sēdē atver visu Konkursa dalībnieku iesniegtos Metu piedāvājuma iepakojumus: 
a) Meta piedāvājuma pirmā daļa “Mets”, kas sagatavota atbilstoši Nolikuma 34.a) punktā noteiktajam, tiek atvērta un sagatavota turpmākajai vērtēšanai;
b) Meta piedāvājuma otrā daļa - atsevišķa slēgta aploksne ar norādi “Devīzes atšifrējums, pieteikums dalībai Konkursā, kvalifikācijas dokumenti un finanšu piedāvājums”, kas sagatavota atbilstoši Nolikuma 34.b) punktā noteiktajam, netiek atvērta un Atbildīgais sekretārs nodrošina tās glabāšanu un nepieejamību līdz Devīžu atvēršanas sanāksmei.
57. Pēc Metu piedāvājumu iesniegšanas termiņa beigām Atbildīgais sekretārs organizē Žūrijas komisijas darbu.
58. Žūrijas komisija vērtē iesniegtos Metus atbilstoši MK noteikumu Nr. 107 trešajai nodaļai, Nolikuma 63. punktā noteiktajiem Metu vērtēšanas kritērijiem, Metu vērtēšanas laikā nodrošinot Konkursa dalībnieku anonimitāti līdz lēmuma pieņemšanai par Konkursa rezultātiem. 
59. Žūrijas komisija var pieaicināt un ņemt vērā ekspertu ar padomdevēja tiesībām viedokļus. Eksperti un Atbildīgais sekretārs nepiedalās lēmuma pieņemšanā par Konkursa rezultātiem. Žūrijas komisijas lēmums ir galīgs.
60. Žūrijas komisija apkopo Konkursa rezultātus, pieņem lēmumu par labākajiem Metiem, izvirza tos godalgošanai, lemj par godalgoto vietu sadalījumu, kā arī sagatavo ieteikumus Metu turpmākajai izmantošanai;
61. Žūrijas komisijas lēmuma pieņemšanas paredzamais termiņš – trīs nedēļas pēc Metu piedāvājumu iesniegšanas termiņa.
62. Žūrijas komisija sagatavo un nodod Atbildīgajam sekretāram atzinumu, kas satur:
a) Informāciju par vērtētajiem Metiem;
b) Žūrijas komisijas vērtējumu par katru Metu;
c) Katra Žūrijas komisijas locekļa individuālo vērtējumu;
d) Ekspertu ziņojumus, ja tādi ir;
e) Lēmumu par godalgu sadalījumu;
f) Pasūtītājam adresētu ieteikumu par Metu turpmāko izmantošanu.
63. Žūrijas komisija vērtē iesniegtos ideju piedāvājumus vadoties pēc šādiem vērtēšanas kritērijiem un to nozīmības:
	Nr.p.k.
	METU VĒRTĒŠANAS KRITĒRIJI
	Maksimālais punktu skaits

	1.
	“Pavējā pretvējā” tematikas tvērums objekta ieceres konceptā
	20

	2.
	Iederība ainavā, respektējot un papildinot apkārtējos objektus
	20

	3.
	Kompozicionāla, stilistiska un kontekstuāli veiksmīga mijiedarbība ar vidi
	20

	4.
	Funkcionālais risinājums 
	20

	5.
	Risinājumu un materiālu ilgtspēja un neatkarība
	20

	6.
	Citi specifiski kritēriji pēc žūrijas komisijas locekļa ieskatiem
	10

	
	KOPĀ:
	110



64. Žūrijas komisijas locekļi katru Metu vērtē individuāli, vadoties pēc vērtēšanas kritērijiem un to nozīmības. 
65. Pēc Žūrijas komisijas locekļu individuālo vērtējumu apkopošanas, Žūrijas komisija sniedz kopējo vērtējumu par katru Metu.
66. Ja vairākiem Metiem tiek piešķirts vienāds punktu skaits, Žūrijas komisija pieņem lēmumu par Konkursa rezultātiem atklātā balsojumā ar vienkāršu balsu vairākumu. Katram Žūrijas komisijas loceklim ir viena balss. Ja Žūrijas komisijas locekļu lēmums par godalgu sadalījumu ir vienāds, izšķirošais ir Žūrijas komisijas priekšsēdētāja lēmums.
67. Žūrijas komisijai ir tiesības noraidīt jebkuru vai visus metu konkursam iesniegtos metus, ja iesniegtie meti neatbilst metu konkursa nolikumā izvirzītajām prasībām.
68. Ja Žūrijas komisija nevienu no iesniegtajiem Metu piedāvājumiem neatzīst par pilnībā īstenojamu, tā pirmo vietu var nepiešķirt. Žūrijai nepiešķirot 1.vietu ir tiesības lemt un dot ieteikumus par 2. un/vai 3.vietas ieguvušo Metu piedāvājumu turpmāko izmantošanu un realizāciju. 
69. Pēc Metu izvērtēšanas pabeigšanas Žūrijas komisija sagatavo atzinumu par Metu vērtēšanas rezultātiem atbilstoši MK noteikumu Nr. 107 212. punktam. Ja kāds Žūrijas komisijas loceklis nepiekrīt Žūrijas komisijas atzinumam, tas tiek fiksēts atzinumā, norādot attiecīgā Žūrijas komisijas locekļa viedokli. 

IX REZULTĀTU PAZIŅOŠANA UN GODALGU IZMAKSA
70. Žūrijas komisija nosaka devīžu atšifrējumu atvēršanas sanāksmes vietu, datumu un laiku, par ko ne vēlāk kā 5 (piecas) darbdienas pirms sanāksmes Atbildīgais sekretārs elektroniski paziņo visām Konkursa dalībnieku kontaktpersonām, kā arī publicē informāciju pasūtītāja pircēja profilā Elektronisko iepirkumu sistēmā (www.eis.gov.lv) e-konkursu apakšsistēmā Konkursa sadaļā: https://www.eis.gov.lv/EKEIS/Supplier/Procurement/133217
71. Devīžu atšifrējumu atvēršanas sanāksme ir atklāta.
72. Atbildīgais sekretārs nosauc uzvarētāja un godalgoto vietu ieguvēju devīzes, pēc tam atver šo devīžu atšifrējumus, nosauc uzvarētāju un godalgoto vietu ieguvējus. Vispirms atver devīzes, kam piešķirtas veicināšanas prēmijas, tad 3. vietu, tad 2. vietu un kā pēdējo nosauc 1. vietas ieguvēju.
73. Pēc devīžu atšifrējumu nosaukšanas Pasūtītājs pārbauda uzvarētāja un godalgoto vietu ieguvēju atbilstību Nolikuma 31. punktā izvirzītajām kvalifikācijas prasībām. 
74. Pasūtītājam ir tiesības lūgt Konkursa dalībnieku skaidrot tā atbilstību Nolikuma 31. punktā izvirzītajām kvalifikācijas prasībām. Ja kāds no godalgoto vietu ieguvējiem nevar nodrošināt atbilstību Nolikuma 31. punktā izvirzītajām kvalifikācijas prasībām, Pasūtītājs noraida neatbilstošo Konkursa dalībnieku, un noraidītajam Konkursa dalībniekam godalga netiek izmaksāta. Pasūtītājs šajā gadījumā par Konkursa uzvarētāju var atzīt citu Konkursa dalībnieku, kura Mets ieguvis nākamo augstāko Žūrijas komisijas novērtējumu un atbilst kvalifikācijas prasībām.
75. Pēc sanāksmes Atbildīgais sekretārs sagatavo Konkursa ziņojumu, kuram pievieno Nolikuma 62. punktā minēto Žūrijas komisijas atzinumu, kas var tikt koriģēts atbilstoši Nolikuma 74. punkta nosacījumiem. 
76. Pasūtītājs 3 (trīs) darbdienu laikā pēc devīžu atšifrējumu atvēršanas sanāksmes vienlaikus informē visus Konkursa dalībniekus par pieņemto lēmumu attiecībā uz Konkursa rezultātiem saskaņā ar PIL 37. pantu.
77. Pasūtītājs godalgas izmaksā pēc tam, kad Konkursa rezultāti kļuvuši neapstrīdami likuma noteiktajā kārtībā. Godalga tiek pārskaitīta uz Konkursa dalībnieka norādīto kredītiestādes kontu.
78. Par nodokļu nomaksu ir atbildīgi godalgu saņēmēji. Izmaksājot godalgu fiziskai personai, kas nav saimnieciskās darbības veicējs, nodokļus ietur un valsts budžetā iemaksā Pasūtītājs.
79. Metu piedāvājumi, kas nav godalgoti, ir saņemami 30 (trīsdesmit) dienu laikā pēc Konkursa rezultātu paziņošanas saskaņā ar Publisko iepirkum likuma (turpmāk tekstā - PIL)  37. pantu pie Atbildīgā sekretāra Liepājā, Dārza ielā 4/8. Tālrunis saziņai 26178724. 
80. Metu piedāvājumus, kas Konkursā nav godalgoti, izsniegs, uzrādot Meta piedāvājuma iesniedzēja izsniegtu pilnvaru vai gadījumā, ja Meta piedāvājumu vēlas saņemt pats iesniedzējs, jāuzrāda personu apliecinošs dokuments. Meta piedāvājumu izsniegšana fiksējama atsevišķā aktā, norādot datumu, Meta piedāvājuma devīzi un tā saņēmēja vārdu, uzvārdu, Meta piedāvājuma saņemšanu apliecinot ar saņēmēja parakstu.
81. Atbildīgais sekretārs izsniedz iesniegtos Metus 3 (trīs) darbdienu laikā pēc Konkursa dalībnieka pieprasījuma saņemšanas. Pēc norādītā termiņa Meti netiks uzglabāti.

X SARUNU PROCEDŪRAS VISPĀRĪGIE NOSACĪJUMI UN KVALIFIKĀCIJAS PRASĪBAS KANDIDĀTIEM

82. Pēc Konkursa uzvarētāju paziņošanas, Iepirkuma komisija šajā sadaļā noteiktajā kārtībā uzaicina Konkursa uzvarētāju (godalgoto vietu ieguvēju vai ieguvējus atbilstoši Žūrijas dotajam vērtējumam) uz sarunu procedūru, iepriekš nepublicējot paziņojumu par līgumu, atbilstoši PIL 8. panta septītās daļas 8. punktam par publiska pakalpojuma līguma slēgšanu par Konkursa objekta – vides objekta “Pavējā pretvējā” izveidi un uzstādīšanu.
83. Vispirms piedalīties sarunu procedūrā tiks aicināts Konkursa uzvarētājs. Ja sarunās ar Konkursa uzvarētāju Pasūtītājam neizdosies vienoties par līguma nosacījumiem, uz sarunām var tikt aicināts nākamās augstākās godalgotās vietas ieguvējs.

XI AUTORTIESĪBAS
108. Konkursa godalgoto vietu ieguvēji bez papildu atlīdzības nodod Pasūtītājam īpašumā savus Meta piedāvājumus un autora mantiskās tiesības uz tiem šajā Nolikumā noteiktajā kārtībā, vienlaikus Meta piedāvājuma autoram saglabājot autora personiskās tiesības saskaņā ar Latvijas Republikā spēkā esošajiem normatīvajiem aktiem.
109. Pasūtītājs ir tiesīgs godalgotos Meta piedāvājumus neierobežoti publicēt masu informācijas līdzekļos (audio, video, vizuālajos, drukātajos, elektroniskajos un internetā u.c.) un nodot publiskai apskatei (izstādes, publiskai apspriešanai u.tml.), kā arī neierobežoti citādi padarīt Piedāvājumus publiski pieejamus Latvijas Republikas teritorijā un ārpus tās robežām.
110. Pasūtītājam ir tiesības izmantot godalgoto vietu ieguvēju Metu piedāvājumus pēc nepieciešamības, t.sk., veikt tajos grozījumus un papildinājumus saskaņā ar Autortiesību likuma 40. panta pirmajā daļā noteikto.
111. Pasūtītājs par Meta piedāvājumā ietilpstošajiem autortiesību objektiem un to turpmāku izmantošanu šajā Nolikumā noteiktajā kārtībā ir atlīdzinājis, piešķirot Konkursa dalībniekam Nolikumā noteikto godalgu. 
112. Gadījumā, ja trešās personas izvirza jebkādas prasības un/vai pretenzijas attiecībā uz Meta piedāvājumā ietilpstošajām autortiesībām, tad visu atbildību par šādu autortiesību aizskārumu vai pārkāpumu, ieskaitot tiesāšanās izdevumus un advokātu atlīdzību, uzņemas un atlīdzina Konkursa dalībnieks, kas iesniedza attiecīgo Piedāvājumu.

XII FIZISKO PERSONU DATU APSTRĀDE

113. Šīs sadaļas noteikumi nosaka fizisko personu datu apstrādes kārtību gadījumos, kad uz Konkursu ir attiecināma Eiropas Parlamenta un Padomes 2016. gada 27. aprīļa regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).

114. Personas datu apstrādes pamatojums – konkursa  īstenošana, iepirkuma līguma noslēgšana un izpilde, GDPR 6. panta pirmās daļas b) un c) apakšpunkts. Konkursā iesniegtajos dokumentos norādīto fizisko personu dati tiks apstrādāti, lai nodrošinātu Konkursa norisi, piedāvājumu izvērtēšanu, pakalpojuma līguma noslēgšanu un izpildi normatīvo aktu prasībām.

115. Konkursa dalībnieks nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan līguma izpildē, ja ar Konkursa dalībnieku tiks noslēgts pakalpojuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.

116. Konkursa dalībnieks nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan līguma izpildē, ja ar Konkursa dalībnieku tiks noslēgts pakalpojuma līgums, informēšanu par paredzēto personas datu apstrādi.

XII MATERIĀLI META PIEDĀVĀJUMA IZSTRĀDEI 
Konkursa nolikuma pielikumi:
1. Tehniskā specifikācija ar pielikumiem;
2. Dalībnieka devīzes atšifrējuma (veidne);
3. Pieteikuma dalībai metu konkursā (veidne);
4. Vides objekta izveides, uzstādīšanas un uzturēšanas plānotās izmaksas (veidne);
5. Informācijas par dalībnieka iepriekšējo pieredzi (veidne);
6. Zemesgabala topogrāfiskais uzmērījums;
7. Fotofiksācijas.




1.pielikums
Metu konkursa
[bookmark: _heading=h.3znysh7] „Interaktīva vides objekta “Pavējā pretvējā” izveide Liepājā” 
nolikumam
 (identifikācijas numurs Liepaja2027/2024/3)



TEHNISKĀ SPECIFIKĀCIJA

UZDEVUMS META IZSTRĀDEI

Interaktīva vides objekta “Pavējā pretvējā” izveide Liepājā, pie Graudu ielas un Kūrmājas prospekta krustojuma

Vispārīgās un mākslinieciskās prasības, nosacījumi
 
Objekta veids: oriģināls laikmetīgās mākslas lielformāta vides objekts, kas tiešā vai netiešā veidā rada asociāciju par Liepāju kā vēja pilsētu, kura 2025.gadā svin 400 gadi un 2027.gadā ir Eiropas Kultūras galvapsilsēta ar konceptu - (ne)miers.
Saka — vējš, kas dzimis Liepājā, izskrien pa pasauli un atdzen laivas atpakaļ mājās Kurzemē. Ar vēju nāk miers un nemiers. Tas ir pārmaiņu vējš. Dažiem ir mazliet par daudz miera, citiem par daudz nemiera. (ne)miers ir process, kurā tas, kas ir pārlieku mierīgs, tiek iekustināts, bet tas, kas nemierā, tiek mierināts.
(ne)miers ir urdīgs dzinulis – spēks, kas virza mūs uz priekšu, uz mērķu sasniegšanu.
Nepieciešamā objekta funkcionalitāte: sniedz lietotājiem saistošu māksliniecisku pieredzējumu — var būt arī interaktīvs vides objekts, kur mijiedarbība ar instalāciju rada skaņu, kustību vai citu efektu, kas asociējas ar vēja fizikālajām vai emocionālajām īpašībām, var tikt paredzēts kā atpūtas vai izziņas vieta, respektējot esošo teritorijas labiekārtojumu;
 
Objekta izvietojumā jāņem vērā lokācijas vides specifika un mērogs;

Objekta izveidē jāparedz arī nepieciešamais labiekārtojums
 
Objektam jāizmanto laikmetīga un oriģināla vizuālā valoda, tam jāsatur augsta līmeņa vizuālā estētika, izsvērta mākslinieciskā gaume; 
 
Objekts var ietvert unikālas dizaina inovācijas un risinājumus; 
 
Objektam jābūt veidotam no ilgmūžīgiem materiāliem;
 
Paredzamās Objekta izmaksas — līdz 60  000 EUR, ieskaitot visus uz darījumu attiecināmos nodokļus;
 
 
Tehniskie nosacījumi 
 
 
Objektam jābūt drošam cilvēku roku pieskārienam, lai visi materiāli, detaļas, savienojumi būtu lietotājiem droši un izturīgi pret ekspluatāciju;
 
Visiem Objekta konstrukcijas materiāliem, tehnikai, stiprinājumiem, konstrukcijas risinājumiem ir jābūt atbilstošiem drošai eksponēšanai ārtelpā un izturīgiem pret vēja brāzmām līdz 25 m/s.
 
Objektam jāizmanto tādi konstruktīvie apdares risinājumi, kas ilgstoši saglabā savas estētiskās un funkcionālās kvalitātes. 
 
Objekta uzturēšanas izmaksas ir pēc iespējas zemākas, plānojot tādus risinājumus, kas ir ilgmūžīgi un nav regulāri atjaunojami.

“Objekta izveides aprēķinā iekļaut ilgtermiņa uzturēšanas izmaksas, tajā skaitā arī, ja attiecināms, labošana, programmatūras atjaunošana, elektrības izmaksas, īstermiņā maināmās detaļas izmaksas, u.c.”


2.pielikums
Metu konkursa
 „Interaktīva vides objekta “Pavējā pretvējā” izveide Liepājā”
nolikumam
 (identifikācijas numurs Liepāja2027/2024/3)
 
Dalībnieka devīzes atšifrējuma veidne
metu konkursā
 
„Interaktīva vides objekta “Pavējā pretvējā” izveide Liepājā”
(identifikācijas Nr.Liepāja2027/2024/3)
 /Vietas nosaukums/, /gads/. gada /datums/. /mēnesis/

Nodibinājumam “Nodibinājums Liepāja 2027”
 
Ar šo apliecinām, ka metu konkursam „Interaktīva vides objekta “Pavējā pretvējā” izveide Liepājā” iesniegtā meta piedāvājuma ar devīzi „____________________________________________________________________” autors ir:
                     	                                                  
	 
	 


(Konkursa dalībnieks vai Personu apvienības dalībnieki (ja Konkursa dalībnieks ir personu apvienība, kas nav izveidojusies noteiktā juridiskā statusā, norāda visu autoru līdzdalības pakāpi un iespējamās godalgas sadalījumu starp autoriem (procentos), kas apstiprināta ar attiecīgā autora parakstu). Juridiskām personām – nosaukums, reģistrācijas Nr., adrese/fiziskām personām – vārds, uzvārds, personas kods, adrese)
 
Kontaktpersona: _____________________________________________________________________
(vārds, uzvārds)
 
Apliecinu, ka iesniegtajā meta piedāvājumā nav izmantoti trešo personu autortiesību objekti.
 
Apliecinu, ka piekrītu metu konkursa nolikuma prasībām un apņemos tās ievērot.
Apliecinu, ka visas piedāvājumā sniegtās ziņas ir patiesas.
  
Meta ar devīzi „_______” paraksttiesīgās personas vai persona:
 
__________________________________________________________________
(vārds, uzvārds, ieņemamais amats, paraksts)


 3.pielikums
Metu konkursa
 „Interaktīva vides objekta “Pavējā pretvējā” izveide Liepājā”
nolikumam
 (identifikācijas numurs Liepāja2027/2024/3)
 
Pieteikuma dalībai metu konkursā veidne

Ar šo _______________  (dalībnieka nosaukums) apliecinām, ka
 
1.      piekrīt Metu konkursa nolikuma noteikumiem un garantē Metu konkursa nolikuma prasību izpildi. Metu konkursa noteikumi ir skaidri un saprotami;
2.      iesniegtais Meta piedāvājums ir unikāls, tas nav nodots realizācijai trešajām personām un iesniegtā Meta ideja nav realizēta jebkādā citā veidā;
3.      iesniegtajos Metos nav izmantoti trešo personu autortiesību objekti, pretējā gadījumā uzņemos segt visus Pasūtītāja zaudējumus, kuri saistīti ar iespējamo tiesvedību par autora personisko un mantisko tiesību pārkāpumu;
4.      garantēju nepieprasīt no Pasūtītāja jebkādu atlīdzību un/vai kompensāciju par Meta izgatavošanu un nodošanu Pasūtītājam un autora mantisko tiesību autortiesību atsavināšanu par labu Pasūtītajam un turpmāku šo tiesību un Meta izmantošanu;
5.      izstrādājot Metu ir ņemtas vērā normatīvo aktu un standartu prasības, Mets izstrādāts atbilstoši Latvijas Republikas un Eiropas Savienības tiesību aktiem un normatīviem;
6.      mūsu kvalifikācija ir atbilstoša Metu konkursa nolikumā noteiktajām prasībām un sarunu procedūras laikā tiks iesniegti kvalifikāciju apliecinoši dokumenti sarunu procedūras nolikumā pieprasītajā apjomā;
7.      visas sniegtās ziņas ir patiesas;
iesaistītās personas ir informētas un piekritušas personas datu nodošanai Pasūtītāja rīcībā.
Ar šo _______________  (dalībnieka nosaukums) informē, ka
1.   __________ (atbilst/neatbilst, norāda atbilstošo) mazā vai vidējā uzņēmuma statusam[footnoteRef:1]. [1:  Minēto informāciju norāda, jo saskaņā ar izmaiņām paziņojumu par metu konkursa rezultātiem veidlapās Publisko iepirkumu vadības sistēmā, pasūtītājam paziņojumā par metu konkursa rezultātiem ir jānorāda informācija par to, vai metu konkursā  piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai https://www.iub.gov.lv/lv/skaidrojums-mazie-un-videjie-uznemumi] 

2.   Mūs Metu konkursā pārstāv un iepirkuma līgumu gadījumā, ja tiks pieņemts lēmums ar mums slēgt iepirkuma līgumu, mūsu vārdā slēgs: _____________________________
(Konkursa dalībnieka nosaukums vai Personu apvienības dalībnieka (ja Konkursa dalībnieks ir personu apvienība) nosaukums vai vārds un uzvārds (ja attiecīgais personu apvienības dalībnieks ir fiziska persona)/Reģistrācijas numurs vai personas kods/Adrese)
3.  Kontaktadrese rezultātu paziņošanai:
_______________________________________________                                                                             (adrese, tālrunis, fakss, e-pasts)
4.  Bankas konta numurs, uz kuru pārskaitīt godalgu, ja iesniegtais Mets būs ieguvis godalgu:
 
	Banka:
	 

	Konta Nr.:
	 

	Bankas kods:
	 


 
 
Meta ar devīzi „______________________” paraksttiesīgās personas vai persona:
 
_____________________________________________________________________
                                         (vārds, uzvārds, ieņemamais amats, paraksts)
 
 

 


4.pielikums
Metu konkursa
 „Interaktīva vides objekta “Pavējā pretvējā” izveide Liepājā”
nolikumam
 (identifikācijas numurs Liepāja2027/2024/3)
 
Plānoto izmaksu piedāvājuma forma
metu konkursā
„Interaktīva vides objekta “Pavējā pretvējā” izveide Liepājā”
(identifikācijas Nr.Liepāja2027/2024/3
 
Meta piedāvājumam ar devīzi „_____________________________”
(devīze)
Norāda plānotās izmaksas par būvdarbiem Liepājas teātra Mazajai zālei
	Nosaukums
	 
EUR bez PVN

	Provizoriskās objekta izveides izmaksas
	 

	Provizoriskās objekta uzturēšanas izmaksas
	

	Kopā bez PVN:
 
PVN:
 
Kopā ar PVN:
	 


 
 
 
Meta ar devīzi „________________” paraksttiesīgās personas vai persona:
 
_______________________________________________________________
(vārds, uzvārds, ieņemamais amats, paraksts)
 
 
 
 
 
  
 
 

5.pielikums
Metu konkursa
 „Interaktīva vides objekta “Pavējā pretvējā” izveide Liepājā”
nolikumam
 (identifikācijas numurs Liepaja2027/2024/3)
 Informācijas par dalībnieka iepriekšējo pieredzi veidne
metu konkursā
„Interaktīva vides objekta “Pavējā pretvējā” izveide Liepājā”
(identifikācijas Nr.LVP 2024/93)
 
Metu konkursa dalībnieka Meta piedāvājumam ar devīzi „___________________” pieredze:
                                                                                                                  (devīze)
 
	Pasūtītājs (nosaukums, adrese)
	 

	Izpildītājs (nosaukums)
	 

	Līguma objekta adrese un īss apraksts
	 

	Pasūtītāja kontaktinformācija (kontaktpersona, amats, tālruņa numurs, e-pasta adrese)
	 


 
 
Meta ar devīzi „__________” paraksttiesīgās personas vai persona:
 
_______________________________________________________________
                                   	(vārds, uzvārds, ieņemamais amats, paraksts)
 


[1] Minēto informāciju norāda, jo saskaņā ar izmaiņām paziņojumu par metu konkursa rezultātiem veidlapās Publisko iepirkumu vadības sistēmā, pasūtītājam paziņojumā par metu konkursa rezultātiem ir jānorāda informācija par to, vai metu konkursā  piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai https://www.iub.gov.lv/lv/skaidrojums-mazie-un-videjie-uznemumi

